CELEX: 32015R0050
Language: el
Date: 2015-01-14 00:00:00
Title: Εκτελεστικός κανονισμός (ΕΕ) 2015/50 της Επιτροπής, της 14ης Ιανουαρίου 2015 , σχετικά με την τροποποίηση του παραρτήματος I του κανονισμού (ΕΚ) αριθ. 32/2000 του Συμβουλίου όσον αφορά τη θέσπιση νέων ενωσιακών δασμολογικών ποσοστώσεων παγιωμένων στην GATT, για τη σοκολάτα, τα ζαχαρώδη προϊόντα και τα μπισκότα

15.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 9/20
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/50 ΤΗΣ ΕΠΙΤΡΟΠΉΣ
   της 14ης Ιανουαρίου 2015
   σχετικά με την τροποποίηση του παραρτήματος I του κανονισμού (ΕΚ) αριθ. 32/2000 του Συμβουλίου όσον αφορά τη θέσπιση νέων ενωσιακών δασμολογικών ποσοστώσεων παγιωμένων στην GATT, για τη σοκολάτα, τα ζαχαρώδη προϊόντα και τα μπισκότα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 32/2000 του Συμβουλίου, της 17ης Δεκεμβρίου 1999, σχετικά με το άνοιγμα και τον τρόπο διαχείρισης των παγιωμένων στη Γενική Συμφωνία Δασμών και Εμπορίου (GATT) κοινοτικών δασμολογικών ποσοστώσεων, και ορισμένων άλλων κοινοτικών δασμολογικών ποσοστώσεων, καθώς και με τον καθορισμό της μεθόδου τροποποίησης ή προσαρμογής των εν λόγω ποσοστώσεων και σχετικά με την κατάργηση του κανονισμού (ΕΚ) αριθ. 1808/95 του Συμβουλίου (1), και ιδίως το άρθρο 9 παράγραφος 1 στοιχείο β) πρώτη περίπτωση,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 32/2000 προέβλεψε το άνοιγμα και τη διαχείριση ενωσιακών δασμολογικών ποσοστώσεων παγιωμένων στην GATT, που προορίζονται να χρησιμοποιηθούν σύμφωνα με τη χρονολογική σειρά αποδοχής των τελωνειακών διασαφήσεων.
            
         
               (2)
            
            
               Με την απόφαση 2014/116/ΕΕ (2), το Συμβούλιο ενέκρινε τη συμφωνία υπό μορφήν ανταλλαγής επιστολών μεταξύ της Ευρωπαϊκής Ένωσης και της Λαϊκής Δημοκρατίας της Κίνας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994 σχετικά με την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση
            
         
               (3)
            
            
               Η συμφωνία υπό μορφήν ανταλλαγής επιστολών προβλέπει νέες ετήσιες δασμολογικές ποσοστώσεις για τη σοκολάτα, τα ζαχαρώδη προϊόντα και τα μπισκότα. Για να εφαρμοστούν οι νέες δασμολογικές ποσοστώσεις, είναι απαραίτητο να τροποποιηθεί ο κανονισμός (ΕΚ) αριθ. 32/2000.
            
         
               (4)
            
            
               Δεδομένου ότι η συμφωνία υπό μορφήν ανταλλαγής επιστολών που τέθηκε σε ισχύ στις 1 Ιουλίου 2014, το σχετικό τμήμα του παρόντος κανονισμού πρέπει να εφαρμόζεται από την ίδια ημερομηνία.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 32/2000 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Ισχύει από την 1η Ιουλίου 2014.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Ιανουαρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 5 της 8.1.2000, σ. 1.
   
      (2)  Απόφαση του Συμβουλίου 2014/116/ΕΕ, της 28ης Ιανουαρίου 2014, για την υπογραφή συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Λαϊκής Δημοκρατίας της Κίνας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994 σχετικά με την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση (ΕΕ L 64 της 4.3.2014, σ. 1).
   
      ΠΑΡΑΡΤΗΜΑ
      Προστίθενται οι ακόλουθες γραμμές στο παράρτημα I του κανονισμού (ΕΚ) αριθ. 32/2000:
      
         
                     «09.0052
                  
                  
                     1806 20
                     1806 31
                     1806 32
                     1806 90
                  
                  
                      
                  
                  
                     Σοκολάτα
                  
                  
                     Από 1ης Ιουλίου έως τις 30 Ιουνίου
                  
                  
                     2 026 τόνοι
                  
                  
                     38
                  
               
                     09.0053
                  
                  
                     1704
                  
                  
                      
                  
                  
                     Ζαχαρώδη προϊόντα χωρίς κακάο (στα οποία περιλαμβάνεται και η λευκή σοκολάτα)
                  
                  
                     Από 1ης Ιουλίου έως τις 30 Ιουνίου
                  
                  
                     2 289 τόνοι
                  
                  
                     35
                  
               
                     09.0054
                  
                  
                     1905 90
                  
                  
                      
                  
                  
                     Εκτός από ψωμί τύπου φρυγανιάς με την ονομασία Knäckebrot, μπισκότα, γκόφρες και γκοφρέτες, φρυγανιές και παρόμοια ψημένα προϊόντα
                  
                  
                     Από 1ης Ιουλίου έως τις 30 Ιουνίου
                  
                  
                     409 τόνοι
                  
                  
                     40»